সন্ত্রাসী-জঙ্গিদের চিরায়ত অপরাধে জড়িত হওয়ার ঘটনা নতুন কিছু নয়। একটি আদর্শকে প্রতিষ্ঠার জন্য এরা সম্পূর্ণ বিপরীত আদর্শের কর্মকা- পরিচালনা করতে পারে; একটি সম্পূর্ণ বিপরীত আদর্শের সংগঠন, গোষ্ঠী, জাতি এমনকি দেশের সাথেও তার সখ্য গড়াতে পারে। উদাহরণ স্বরূপ আফগানিস্তান-পাকিস্তান অঞ্চলের আলকায়েদা নেটওয়ার্কের কথা বলা যায়। আলকায়দা নেটওয়ার্ক প্রয়োজনীয় অর্থ সংগ্রহের জন্য গোল্ডেন ক্রিসেন্ট খ্যাত পাকিস্তান, আফগানিস্তান ও ইরান অঞ্চলের মাদক চোরাচালানকারীদের সাথে এক অদ্ভূত সখ্য গড়ে তুলেছে বলে জানা যায়। এ অঞ্চলে পপি চাষ, আফিম ও হিরোইন তৈরি এ সবের পাচার প্রভৃতি কাজে আলকায়েদা সশস্ত্র পাহারা দিয়ে থাকে। বিনিময়ে তারা মাদক ব্যবসায়ীদের কাছ থেকে অর্থসহ অন্যান্য সহায়তা পেয়ে থাকে। আলকায়েদা নেটওয়ার্ক বর্তমানে ল্যাটিন আমেরিক, ইউরোপ, আফ্রিকাসহ প্রায় সকল মহাদেশেই তাদের অস্ত্র ও মাদক নেটওয়ার্ক বিস্তৃত করেছে [৫]